
VALSTYBINIO SOCIALINIO DRAUDIMO FONDO VALDYBOS KLAIPĖDOS SKYRIAUS ĮMOKŲ IŠIEŠKOJIMO SKYRIAUS NUOSTATAI


I SKYRIUS
BENDROSIOS NUOSTATOS

1. Valstybinio socialinio draudimo fondo valdybos Klaipėdos skyriaus Įmokų išieškojimo skyriaus nuostatai (toliau – Nuostatai) nustato Valstybinio socialinio draudimo fondo valdybos Klaipėdos skyriaus (toliau – Klaipėdos skyrius) Įmokų išieškojimo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Klaipėdos skyriaus administracijos padalinys, pavaldus Klaipėdos skyriaus direktoriaus pavaduotojui pagal kuravimo sritį (toliau – direktoriaus pavaduotojas).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, šiais Nuostatais, Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus įsakymais, Klaipėdos skyriaus direktoriaus įsakymais ir kitais teisės aktais, susijusiais su nustatytų funkcijų vykdymu.
Skyriaus valstybės tarnautojams, keliamus reikalavimus ir funkcijas nustato šie Nuostatai ir pareigybių aprašymai.

II SKYRIUS
SKYRIAUS TIKSLAS, UŽDAVINIAI IR FUNKCIJOS

5. [bookmark: _Hlk205216900]Skyriaus tikslas – užtikrinti efektyvų administruojamų valstybinio socialinio draudimo įmokų (toliau –  įmokos), įmokų įsiskolinimo mokėjimo atidėjimo, įmokų, delspinigių, palūkanų, baudų bei pagal Lietuvos Respublikos vaikų išlaikymo išmokų įstatymą  paskirtų ir išmokėtų išmokų bei apskaičiuotų palūkanų, delspinigių (toliau – vaikų išlaikymo išmokos) skolų (toliau visos kartu - skolos) valdymą, prisidedant prie Valstybinio socialinio draudimo socialinio draudimo fondo biudžeto (toliau – Fondo biudžetas) ir Valstybės socialinių fondų biudžetų tvarumo.
6. [bookmark: _Hlk204593710]Pagrindinis Skyriaus uždavinys yra užtikrinti savalaikį skolų išieškojimą į Fondo biudžetą ir / arba į Valstybės socialinius fondų biudžetus.
7. [bookmark: _Hlk204351487]Įgyvendindamas uždavinį, Skyrius vykdo šias funkcijas:
7.1. renka ir analizuoja duomenis apie draudėjų bei vaikų išlaikymo išmokų skolininkų (toliau kartu – skolininkai) turtą ir pajamas, galimybes nukreipti į juos išieškojimą, skolos nesumokėjimo priežastis;
7.2. rengia ir, Klaipėdos skyriaus direktoriui įgaliojus, duoda nurodymus skolininko darbdaviui, pensijos, stipendijos, pašalpos ar kitos išmokos mokėtojui išieškoti nesumokėtas skolas į Fondo biudžetą arba Valstybės socialinių fondų biudžetus, atlieka duotų nurodymų apskaitą, kontroliuoja jų vykdymą;
7.3. rengia ir, Klaipėdos skyriaus direktoriui įgaliojus, priima sprendimus bei kreipiasi dėl skolininko ar jo skolininko, praleidusio skolos grąžinimo terminą, turto, o patikrinimo metu surinktų dokumentų ir kitų įrodymų pagrindu nustačius, kad skolininko piniginės sumos yra pas kitą draudėją, – ir tokio draudėjo turto priverstinės hipotekos ar įkeitimo įregistravimo, pakeitimo, įspėjimo apie išieškojimą iš įkeisto turto ir priverstinės hipotekos ar įkeitimo išregistravimo;
7.4. rengia dokumentus ir, Klaipėdos skyriaus direktoriui įgaliojus, areštuoja skolininko ar jo skolininko, praleidusio skolos grąžinimo terminą, turtą, o patikrinimo metu surinktų dokumentų ir kitų įrodymų pagrindu nustačius, kad skolininko piniginės sumos yra pas kitą draudėją, – ir tokio draudėjo turtą;
7.5. rengia ir, Klaipėdos skyriaus direktoriui įgaliojus, perduoda sprendimus dėl skolos išieškojimo priverstine tvarka antstoliams, tvarko sprendimų dėl skolos išieškojimo priverstine tvarka apskaitą, kontroliuoja jų vykdymą;
7.6. rengia ir, Klaipėdos skyriaus direktoriui įgaliojus, priima sprendimus dėl skolos išieškojimo priverstine tvarka, sprendimus dėl sprendimo dėl skolos išieškojimo priverstine tvarka pripažinimo netekusiu galios;
7.7. rengia ir teikia kompetentingoms įstaigoms dokumentus dėl skolų išieškojimo iš skolininkų, esančių Europos Sąjungos valstybėse narėse, Europos ekonominės erdvės valstybėse narėse, Šveicarijos Konfederacijoje, Jungtinėje Didžiosios Britanijos arba Šiaurės Airijos Karalystėje, skirsto iš kompetentingų įstaigų gautus struktūrizuotus elektroninius dokumentus;
Papunktis pakeistas:

           7.8 pagal iš Europos Sąjungos valstybės narės, Europos ekonominės erdvės valstybės narės, Šveicarijos Konfederacijos, Jungtinės Didžiosios Britanijos arba Šiaurės Airijos Karalystės gautus dokumentus nagrinėja dokumentus ir vykdo išieškojimą:
           7.8.1. rengia ir teikia raginimus dėl skolos Fondo biudžetui sumokėjimo;
           7.8.2. priima sprendimus dėl skolų išieškojimo priverstine tvarka,  teikia/atšaukia nurašymo nurodymus per Piniginių lėšų apribojimų informacinę sistemą ir kontroliuoja jų vykdymą, nustato skolininkui neišieškomą sumos dydį ir taikymo laikotarpį, jį tikslina;
            7.8.3. taiko kitas priverstinio poveikio priemones.
Papunktis pakeistas:
Nr. V-449, 2025 m. gruodžio 23 d.

7.9. rengia ir, Klaipėdos skyriaus direktoriui įgaliojus, teikia dokumentus dėl priverstinio poveikio priemonių atšaukimo, skolininkams atsiskaičius su Fondo biudžetu ar Valstybės socialinių fondų biudžetais;
7.10. surašo administracinių nusižengimų protokolus asmenims, padariusiems administracinius nusižengimus, susijusius su  įmokų mokėjimu ir parengia medžiagą administracinės bylos nagrinėjimui bei teikia Klaipėdos skyriaus direktoriui ar direktoriaus pavaduotojui, ar kitam įgaliotam asmeniui;
7.11. rengia ir teikia draudėjams pranešimus apie ketinimą kreiptis į teismą dėl bankroto bylos iškėlimo, taip pat rengia ieškinius dėl bankroto bylų iškėlimo;
[bookmark: _GoBack]7.12. atstovauja Klaipėdos skyriui bankroto ir restruktūrizavimo bylose, rengia ir teikia informaciją dėl likviduotų po bankroto procedūrų draudėjų skolų Fondo biudžetui arba Valstybės socialinių fondų biudžetams nurašymo ir teikia Fondo valdybai;
7.13. rengia medžiagą teisėsaugos institucijoms dėl ikiteisminio tyrimo inicijavimo asmenims, pažeidusiems Lietuvos Respublikos baudžiamojo kodekso teisės normas, susijusias su valstybiniu socialiniu draudimu, teikia civilinius ieškinius ir atstovauja teisėsaugos institucijų pradėtuose ikiteisminio tyrimo ir teismo procesuose;
7.14. mirus skolininkui, teikia informaciją notarams, paveldėtojams, valstybinėms institucijoms apie mirusio draudėjo skolą, rengia procesinius dokumentus ir atstovauja teismuose dėl skolos priteisimo, bei teikia Fondo valdybai dokumentus dėl jo skolos nurašymo;
7.15. rengia dokumentus dėl skolų pripažinimo beviltiškomis ir jų nurašymo bei teikia Fondo valdybai, Klaipėdos skyriaus direktoriui ar direktoriaus pavaduotojui, ar kitam įgaliotam asmeniui;
7.16. nagrinėja skolininkų prašymus dėl skolos sumokėjimo atidėjimo, rengia išvadas, tikslina įsiskolinimo grąžinimo grafikus. Savarankiškai dirbančių bei savarankiškai privalomojo sveikatos draudimo įmokas mokančių asmenų prašymus dėl skolos sumokėjimo atidėjimo nagrinėja nuo skolos didesnės nei 1500 eurų;
Papunktis pakeistas:

            7.161.  rengia sprendimų dėl skolos iki 30 tūkst. eurų atidėjimo projektus, o  savarankiškai dirbantiems bei savarankiškai privalomojo sveikatos draudimo įmokas mokantiems nuo skolos didesnės nei 1500 eurų bei neviršijančios 30 tūkst. eurų;
[bookmark: _Hlk217029834]Papildyta papunkčiu:
Nr. V-449, 2025 m. gruodžio 23 d.

             7.162. kontroliuoja sprendimų dėl skolos sumokėjimo atidėjimo vykdymą, tvarko šių sprendimų ir netekusių galios sprendimų dėl skolos sumokėjimo atidėjimo apskaitą;
Papildyta papunkčiu:

7.17. tikrina, ar suteikus draudėjui valstybės pagalbą nebus viršytas didžiausias leidžiamas nereikšmingos (de minimis) pagalbos dydis; teikia duomenis  Suteiktos valstybės pagalbos  ir nereikšmingos (de minimis) pagalbos registrui apie suteiktą valstybės pagalbą;
7.18. nagrinėja draudėjų prašymus dėl atleidimo nuo delspinigių ir baudų mokėjimo, rengia sprendimų projektus, rengia išvadas, nuo kokios delspinigių ir baudų sumos mokėjimo draudėjas galėtų būti atleidžiamas;
7.19. renka ir sistemina dokumentus, susijusius su skolų išieškojimu, skolininkų bylose;
7.20. analizuoja įmokų, delspinigių, palūkanų, baudų  ir išmokėtų vaikų išlaikymo išmokų surinkimo rodiklius;
7.21. analizuoja ir apibendrina skolininkų sąrašus, rengia ataskaitas, suvestines apie skolininkų skolas bei  jų sumokėjimą;
7.22. rengia informaciją apie skolų nemokančių draudėjų, turinčių įsiskolinimus praleistais mokėjimo terminais, nemokėjimo priežastis;
7.23. analizuoja skolininkams taikytų priverstinio poveikio priemonių apimtis ir efektyvumą, tvarko informacinę duomenų bazę;
7.24. atlieka skolingų draudėjų  patikrinimus siekiant  surinkti duomenis apie turtą, pajamas, galimybes nukreipti į juos išieškojimą, priežastis, kodėl skolininkas laiku nesumokėjo įmokų, palūkanų, baudų ar delspinigių;
7.25. teikia pasiūlymus atsakingam Fondo valdybos skyriui dėl poreikio informuoti klientus apie teisės aktų, susijusių su Skyriui nustatytų funkcijų vykdymu, pokyčius ar būtinybės naują teisės aktą įtraukti į Apdraustųjų, išmokų gavėjų ir draudėjų informavimo interaktyvių elektroninių paslaugų sistemos (toliau – ADIS) stebimų teisės aktų sąrašą pagal Skyriaus kompetenciją;
7.26. teikia pasiūlymus atsakingam Fondo valdybos skyriui dėl ADIS veiklos taisyklių papildymo, keitimo ir jų taikymo pagal Skyriaus kompetenciją.
8. Skyrius taip pat atlieka šias funkcijas: 
8.1. rengia teisės aktų bei kitų dokumentų projektus;
8.2. Klaipėdos skyriaus direktoriui ar direktoriaus pavaduotojui pavedus, nagrinėja prašymus, pareiškimus ir skundus, išskyrus skundus, kurie pagal teisės aktus nagrinėtini tiesiogiai teisme ar privalomoje išankstinio ginčų nagrinėjimo ne teismo tvarka institucijoje, bei rengia atsakymų į juos projektus;
8.3. dalyvauja įgyvendinant veiklos planavimo, veiklos vertinimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
8.4. konsultuoja Klaipėdos skyriaus valstybės tarnautojus ir darbuotojus, dirbančius pagal darbo sutartis, teikia metodinę ir praktinę pagalbą pagal Skyriaus kompetenciją;
8.5. analizuoja Skyriaus funkcijų vykdymui reikalingų duomenų poreikį bei Fondo valdybos informacinės sistemos tinkamumą vartotojams, teikia pasiūlymus dėl Fondo valdybos informacinės sistemos, reikalingos Skyriaus funkcijų vykdymui, tobulinimo bei testuoja Fondo valdybos informacinės sistemos keitimus;
8.6. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
8.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
8.8. [bookmark: _Hlk204608709]atstovauja Klaipėdos skyriui valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Klaipėdos skyriaus direktoriui ar direktoriaus pavaduotojui pavedus;
8.9. vykdo kitas teisės aktų nustatytas funkcijas, Klaipėdos skyriaus direktoriaus ar direktoriaus pavaduotojo pavedimus.


III SKYRIUS
SKYRIAUS TEISĖS

9. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
9.1. gauti Skyriaus funkcijoms vykdyti reikalingą informaciją iš kitų Klaipėdos skyriaus administracijos padalinių;
9.2. gauti iš Klaipėdos skyriaus administracijos padalinių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3. [bookmark: _Hlk204866204]teikti siūlymus Klaipėdos skyriaus direktoriui ar direktoriaus pavaduotojui dėl teisės aktų ir kitų dokumentų, skyriaus veiklos bei darbo organizavimo tobulinimo.

IV SKYRIUS
SKYRIAUS VEIKLOS ORGANIZAVIMAS 

10. Skyriaus darbas organizuojamas vadovaujantis Klaipėdos skyriaus metiniu ir kitais veiklos planais, šiais Nuostatais, Klaipėdos skyriaus direktoriaus ar direktoriaus pavaduotojo pavedimais.
11. Skyriui vadovauja Skyriaus vedėjas (toliau – Vedėjas). Skyriaus veiklą organizuoja Vedėjas ir Skyriaus patarėjai, turintys pavaldžių asmenų (toliau – Patarėjai). 
12. Vedėjas yra tiesiogiai pavaldus Klaipėdos skyriaus direktoriaus pavaduotojui.
13. Patarėjai pavaldūs Vedėjui.
14. Vedėjas:
14.1. planuoja ir organizuoja Skyriaus darbą: paskirsto užduotis tiesiogiai pavaldiems valstybės tarnautojams ir Patarėjams, prireikus – ir kitiems Skyriaus valstybės tarnautojams, kontroliuoja jų vykdymą, teikia pasiūlymus Klaipėdos skyriaus direktoriui ar direktoriaus pavaduotojui pagal Skyriaus kompetenciją;
14.2. atsako už Skyriui pavestų uždavinių ir funkcijų tinkamą vykdymą;
14.3. vykdo kitas savo pareigybės aprašyme ir kituose teisės aktuose nustatytas funkcijas bei Klaipėdos skyriaus direktoriaus ar direktoriaus pavaduotojo pavedimus.
15. Patarėjai:
15.1. planuoja ir organizuoja pavaldžių Skyriaus valstybės tarnautojų darbą: paskirsto užduotis tiesiogiai pavaldiems Skyriaus valstybės tarnautojams, kontroliuoja jų vykdymą, teikia pasiūlymus Vedėjui dėl darbo organizavimo ir veiklos tobulinimo;
15.2. vykdo kitas savo pareigybės aprašyme ir kituose teisės aktuose nustatytas funkcijas bei Vedėjo pavedimus.
16. Nesant Vedėjo, jis pavaduojamas Klaipėdos skyriaus direktoriaus nustatyta tvarka.
17. Skyriaus valstybės tarnautojai yra tiesiogiai pavaldūs Vedėjui ar Patarėjui.
18. Skyriaus valstybės tarnautojai privalo tinkamai ir laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis teisės aktų, vidaus ir darbo tvarką reglamentuojančių dokumentų, taip pat dokumentų rengimo taisyklių ir kitų teisės aktų reikalavimų.
19. Skyriaus veiklą kontroliuoja Klaipėdos skyriaus direktoriaus pavaduotojas teisės aktų nustatyta tvarka.
20. Nuostatai gali būti pildomi ar keičiami, atsižvelgiant į Klaipėdos skyriaus veiklos pokyčius.

__________________

